《秋夜捣衣曲》
明代·何乔新

高梧露堕银床冷，宫漏沉沉夜初永。碧落无云月正中，楼台滉初玻璃影。

轻移芳屣下空庭，未拂瑶玷已怆情。玉腕徐挥捣寒素，丁东写出断肠声。

非丝非竹亦非木，碎佩繁铃断还续。壮如巫峡泻春涛，清似寒溪漱鸣玉。

商声呜咽徵声悲，散入秋空远更微。公主辞唐嫁回纥，文姬归汉别焉支。

乍沉乍振声尤苦，顾影无言泪如雨。严陵台上哭孤臣，白傅舟中泣商妇。

砧声转急愁转深，栖乌惊起啼霜林。长风吹入征夫耳，应识香闺怅望心。

玉杓斜指天将曙，停杵凄然倚庭树。却爱莲塘水不波，双鸳交颈眠香雾。

作者简介：何乔新（1427年-1502年）字廷秀，号椒丘，又号天苗。江西广昌旴江镇人，何文渊第三子。明代大臣。景泰五年（1454）中进士，后拜刑部侍郎。孝宗嗣位，万安、刘吉等忌乔新刚正，出为南京刑部尚书。未几，复代杜铭为刑部尚书。孝宗弘治元年（1488年）正月，吏部尚书王恕举荐为刑部尚书，弘治四年八月（1491年）辞官归里，辞官后杜门著述。弘治十五年十二月二十二日（1503年1月19日）卒，年七十六岁。正德十一年（1516年），追赠太子太保，次年追谥文肃。